ਸਿਰਲੇਖ: ਰਾਹੁਲ ਗਾਂਧੀ ਦਾ ਦਾਅਵਾ - ਮਸੂਦ ਅਜ਼ਹਰ ਦੀ ਰਿਹਾਈ ਸਮੇਂ ਕਿੱਥੇ ਸਨ ਅਜਿਤ ਡੋਭਾਲ? ਜਾਣੋ ਹਕੀਕਤ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਅਜਿਤਾ ਡੋਭਾਲ (ਖੱਬੇ) ਅਤੇ ਰਾਹੁਲ ਗਾਂਧੀ (ਸੱਜੇ)

ਸੋਮਵਾਰ ਨੂੰ ਦਿੱਲੀ 'ਚ ਹੋਈ ਪਾਰਟੀ ਵਰਕਰਾਂ ਦੀ ਬੈਠਕ 'ਚ ਰਾਹੁਲ ਗਾਂਧੀ ਨੇ ਕਿਹਾ, ''ਪੁਲਵਾਮਾ 'ਚ ਬੱਸ ਵਿੱਚ ਬੰਬ ਕਿਸਨੇ ਫੋੜਿਆ? ਜੈਸ਼-ਏ-ਮੁਹੰਮਦ, ਮਸੂਦ ਅਜ਼ਹਰ।” 

“ਤੁਹਾਨੂੰ ਯਾਦ ਹੋਵੇਗਾ ਕਿ 56 ਇੰਚ ਦੀ ਛਾਤੀ ਵਾਲਿਆਂ ਦੀ ਜਦੋਂ ਪਿਛਲੀ ਸਰਕਾਰ ਸੀ ਤਾਂ ਏਅਰਕ੍ਰਾਫ਼ਟ 'ਚ ਮਸੂਦ ਅਜ਼ਹਰ ਜੀ ਦੇ ਨਾਲ ਬੈਠ ਕੇ ਅਜਿਤ ਡੋਭਾਲ, ਜੋ ਅੱਜ ਨੈਸ਼ਨਲ ਸਕਿਉਰਟੀ ਐਡਵਾਈਜ਼ਰ ਹਨ - ਮਸੂਦ ਅਜ਼ਹਰ ਨੂੰ ਕੰਧਾਰ 'ਚ ਹਵਾਲੇ ਕਰਨ ਗਏ ਸਨ।''

ਉਨ੍ਹਾਂ ਨੇ ਕਿਹਾ, ''ਪੁਲਵਾਮਾ 'ਚ ਜੇ ਬੰਬ ਧਮਾਕਾ ਹੋਇਆ, ਉਹ ਜ਼ਰੂਰ ਪਾਕਿਸਤਾਨ ਦੇ ਲੋਕਾਂ ਨੇ, ਜੈਸ਼-ਏ-ਮੁੰਹਮਦ ਦੇ ਲੋਕਾਂ ਨੇ ਕਰਵਾਇਆ। ਪਰ ਮਸੂਦ ਅਜ਼ਹਰ ਨੂੰ ਭਾਜਪਾ ਨੇ ਜੇਲ੍ਹ ਤੋਂ ਛੱਡਿਆ, ਕਾਂਗਰਸ ਪਾਰਟੀ ਦੇ ਦੋ ਪ੍ਰਧਾਨ ਮੰਤਰੀ ਸ਼ਹੀਦ ਹੋਏ, ਅਸੀਂ ਕਿਸੇ ਤੋਂ ਨਹੀਂ ਡਰਦੇ।''

ਪਰ ਰਾਹੁਲ ਗਾਂਧੀ ਦੇ ਇਸ ਬਿਆਨ ਦਾ ਸਿਰਫ਼ ਉਹ ਹਿੱਸਾ ਜਿੱਥੇ ਉਹ 'ਮਸੂਦ ਅਜ਼ਹਰ ਜੀ' ਬੋਲਦੇ ਹਨ, ਸੋਸ਼ਲ ਮੀਡੀਆ 'ਤੇ ਵਾਇਰਲ ਹੋ ਗਿਆ।

ਕੇਂਦਰੀ ਮੰਤਰੀ ਰਵਿਸ਼ੰਕਰ ਪ੍ਰਸਾਦ ਸਣੇ ਕਈ ਹੋਰ ਵੱਡੇ ਭਾਜਪਾ ਆਗੂਆਂ ਨੇ ਇਹ ਵਾਇਰਲ ਵੀਡੀਓ ਸ਼ੇਅਰ ਕੀਤਾ ਹੈ। ਇਸਨੂੰ ਲੱਖਾਂ ਵਾਰ ਸੋਸ਼ਲ ਮੀਡੀਆ 'ਤੇ ਦੇਖਿਆ ਜਾ ਚੁੱਕਿਆ ਹੈ। ਹਾਲਾਂਕਿ ਇੱਕ ਹੋਰ ਵੀਡੀਓ ਸ਼ੇਅਰ ਕੀਤਾ ਜਾ ਰਿਹਾ ਹੈ ਜਿਸ 'ਚ ਰਵਿਸ਼ੰਕਰ ਪ੍ਰਸਾਦ ਹਾਫ਼ਿਜ਼ ਸਈਦ ਨੂੰ ‘ਹਾਫ਼ਿਜ਼ ਜੀ’ ਕਹਿ ਰਹੇ ਹਨ।

ਪਰ ਜਿਨ੍ਹਾਂ ਨੇ ਯੂ-ਟਿਊਬ 'ਤੇ ਮੌਜੂਦ ਰਾਹੁਲ ਗਾਂਧੀ ਦਾ ਇਹ ਪੂਰਾ ਭਾਸ਼ਣ ਸੁਣਿਆ ਹੈ, ਉਨ੍ਹਾਂ ਦੀ ਦਿਲਚਸਪੀ ਹੈ ਕਿ 'ਮਸੂਦ ਅਜ਼ਹਰ ਦੇ ਭਾਰਤ ਤੋਂ ਰਿਹਾਅ ਹੋ ਕੇ ਕੰਧਾਰ ਪਹੁੰਚਣ 'ਚ ਕੌਮੀ ਸੁਰੱਖਿਆ ਸਲਾਹਕਾਰ ਅਜਿਤ ਡੋਭਾਲ ਦੀ ਭੂਮਿਕਾ ਕੀ ਸੀ?

ਸਾਨੂੰ ਇਹ ਪਤਾ ਲਗਿਆ ਕਿ ਰਾਹੁਲ ਗਾਂਧੀ ਦਾ ਇਹ ਦਾਅਵਾ ਕਿ 'ਅਜਿਤ ਡੋਭਾਲ ਮਸੂਦ ਅਜ਼ਹਰ ਦੇ ਨਾਲ ਏਅਰਕ੍ਰਾਫ਼ਟ 'ਚ ਬੈਠ ਕੇ ਦਿੱਲੀ ਤੋਂ ਕੰਧਾਰ ਗਏ ਸਨ', ਸਹੀ ਨਹੀਂ ਹੈ। 

ਅਜਿਤ ਡੋਭਾਲ ਪਹਿਲਾਂ ਤੋਂ ਕੰਧਾਰ 'ਚ ਮੌਜੂਦ ਸਨ ਅਤੇ ਮੁਸਾਫ਼ਰਾਂ ਨੂੰ ਛੁਡਵਾਉਣ ਲਈ ਤਾਲਿਬਾਨ ਨਾਲ ਚੱਲ ਰਹੀ ਗੱਲਬਾਤ ਦੀ ਪ੍ਰਕਿਰਿਆ 'ਚ ਸ਼ਾਮਿਲ ਸਨ।

ਮੌਲਾਨਾ ਮਸੂਦ ਅਜ਼ਹਰ

ਮਸੂਦ ਅਜ਼ਹਰ ਦੇ ਕੰਧਾਰ ਪਹੁੰਚਣ ਦੀ ਕਹਾਣੀ 

ਪੁਰਤਗਾਲੀ ਪਾਸਪੋਰਟ ਦੇ ਨਾਲ ਭਾਰਤ ਦਾਖ਼ਲ ਹੋਏ ਮਸੂਦ ਅਜ਼ਹਰ ਦੇ ਗ੍ਰਿਫ਼ਤਾਰ ਹੋਣ ਦੇ 10 ਮਹੀਨਿਆਂ ਦੇ ਅੰਦਰ ਹੀ ਅੱਤਵਾਦੀਆਂ ਨੇ ਦਿੱਲੀ 'ਚ ਕੁਝ ਵਿਦੇਸ਼ੀਆਂ ਨੂੰ ਅਗਵਾ ਕਰ ਕੇ ਉਨ੍ਹਾਂ ਨੂੰ ਛੱਡਣ ਦੇ ਬਦਲੇ ਮਸੂਦ ਅਜ਼ਹਰ ਦੀ ਰਿਹਾਈ ਦੀ ਮੰਗ ਕੀਤੀ ਸੀ।

ਇਹ ਮੁਹਿੰਮ ਅਸਫ਼ਲ ਹੋ ਗਈ ਸੀ ਕਿਉਂਕਿ ਉੱਤਰ ਪ੍ਰਦੇਸ਼ ਅਤੇ ਦਿੱਲੀ ਪੁਲਿਸ ਸਹਾਰਨਪੁਰ ਵਿੱਚ ਬੰਦੀਆਂ ਨੂੰ ਛੁਡਾਉਣ 'ਚ ਸਫ਼ਲ ਹੋ ਗਈ ਸੀ।

ਇੱਕ ਸਾਲ ਬਾਅਦ ਹਰਕਤ-ਉਲ-ਅੰਸਾਰ ਨੇ ਫ਼ਿਰ ਕੁਝ ਵਿਦੇਸ਼ੀਆਂ ਨੂੰ ਅਗਵਾ ਕਰਕੇ ਉਨ੍ਹਾਂ ਨੂੰ ਛੁਡਾਉਣ ਦੀ ਕੋਸ਼ਿਸ਼ ਕੀਤੀ, ਪਰ ਇਹ ਕੋਸ਼ਿਸ਼ ਵੀ ਅਸਫ਼ਲ ਰਹੀ ਸੀ।

ਇਹ ਵੀ ਜ਼ਰੂਰ ਪੜ੍ਹੋ:

ਸਾਲ 1999 'ਚ ਜੰਮੂ ਦੀ ਕੋਟ ਭਲਵਾਲ ਜੇਲ੍ਹ ਤੋਂ ਮਸੂਦ ਅਜ਼ਹਰ ਨੂੰ ਕੱਢਣ ਲਈ ਸੁਰੰਗ ਖੋਦੀ ਗਈ, ਪਰ ਮਸੂਦ...